रक्षा बंधन के पर्व को किसी जाति, धर्म या ,परम्परा से जोड़ना उसके निहित अर्थों को लघुता प्रदान करना है। ये पर्व मानव से मानव एवं मानव से प्रकृति के संबंधों को उच्चता प्रदान करने वाला है। राष्ट्रीय अस्मिता को पहचान देने वाला एवं भाषाई एवं क्षेत्रीय सीमाओं को लाँघ कर परस्पर स्नेह के बंधनो को बाँधने वाला त्यौहार है। कलाई पर बंधा हुआ सूत्र एक बहिन के विश्वास एवं भाई के संकल्प का प्रतिरूप है। हमारी राष्ट्रीय एवं क्षेत्रीय अस्मिता को एक सूत्र में पिरोने का अवसर यह त्यौहार है। इस पर्व में समता ममता व समरसता रची बसी है जो की हमारे जीवन का मूल आधार है, एवं हमारे राष्ट्र के अविच्छिन्न होने के संकल्प को प्रति पादित करता है।